sa panggingeng sikosikolo na lamang ako napaparoon at hindi sa manamanalapi, at tinitiis ko na ang masasamang amoy at maruruming baraha! tingnan mo ang mga baro kot may sulsi! kahit makabibili ako ng mga bago ay ginugugol ang kuwalta sa mga pamisa at mga handog kay san sebastian, kahit na wala akong pananalig sa kanilang bisa, sapagkat dinadalosdalos ng pari at ang santo ay bagong bago at hindi pa marunong gumawa ng kababalaghan, at hindi batikuling kundi laniti. ano ang sasabihin sa akin ng ama mo pagkamatay kot kamiy magkita? at ang kaawaawang babaiy naghihinagpis at umiiyak; lalo pang nagdidilim ang kalooban ni placido at namumulas sa kaniyang dibdib ang mga timping buntong hininga. ano ang mahihita ko kung maging abogado? ano ang sasapitin mo? ang patuloy ng ina na pinagduop ang kamay panganganlan kang pilibistiero at bibitayin ka! sinasabi ko na sa iyong magtitiis ka, ikaw ay magpapakumbaba!